**REPUBLIKA SRBIJA**

**NARODNA SKUPŠTINA**

**I Z V E Š T A J**

**O RADU RADNIH TELA NARODNE SKUPŠTINE I ZAPOSLENIH U SEKTORU ZA ZAKONODAVSTVO**

**SLUŽBE NARODNE SKUPŠTINE**

**(period 3. avgust – 31. decembar 2020. godine)**

- januar 2021. godine -

**I Z V E Š T A J**

**O RADU RADNIH TELA NARODNE SKUPŠTINE I**

**ZAPOSLENIH U SEKTORU ZA ZAKONODAVSTVO**

**SLUŽBE NARODNE SKUPŠTINE**

 **(period 3. avgust – 31. decembar 2020. godine)**

**I**

**1.1.** Poslovnikom Narodne skupštine Republike Srbije („Službeni glasnik RS“, broj: 20/12 – prečišćen tekst) predviđeno je 19 stalnih radnih tela (odbora) i Odbor za prava deteta, kao posebno stalno radno telo. Nadležnost odbora utvrđena je Poslovnikom Narodne skupštine, dok za pojedine odbore neke od nadležnosti proizilaze neposredno iz Ustava Republike Srbije i zakona.

Stupanjem na snagu Sporazuma o stabilizaciji i pridruživanju između Evropskih zajednica i njihovih država članica, sa jedne strane i Republike Srbije, sa druge strane („Službeni glasnik RS“, broj 83/08), Srbija je 1. septembra 2013. godine dobila status pridružene države Evropskoj uniji. Na osnovu člana 125. Sporazuma obrazovan je Parlamentarni odbor za stabilizaciju i pridruživanje od 30 članova (15 iz reda narodnih poslanika u Narodnoj skupštini i 15 iz reda poslanika Evropskog parlamenta).

**1.2.** Narodna skupština aktuelnog Dvanaestog saziva konstituisana je 3. avgusta 2020. godine, nakon redovnih parlamentarnih izbora, koji su bili raspisani za 26. april 2020. godine ali je datum održavanja izbora pomeren za 21. jun 2020. godine usled izbijanja pandemije virusa korona i proglašenja vanrednog stanja.

Odbori Narodne skupštine konstituisani su Odlukom Narodne skupštine 22. oktobra 2020. godine, na predlog poslaničkih grupa, i to srazmerno broju narodnih poslanika koje poslaničke grupe imaju u odnosu na ukupan broj narodnih poslanika u Narodnoj skupštini. Odbori su u oktobru 2020. godine održali prve sednice na kojima su izabrani predsednici tih odbora. Na početku ovog saziva, u Narodnoj skupštini je obrazovano 9 poslaničkih grupa (najveća poslanička grupa imala je 170 članova, a najmanja pet članova, dok jedan narodni poslanik ne pripada ni jednoj poslaničkoj grupi. Odbori imaju 17 članova, osim Odbora za kontrolu službi bezbednosti koji ima 9 članova i Odbora za prava deteta, čiji je sastav posebno utvrđen članom 47. Poslovnika Narodne skupštine. Članovi odbora imaju zamenike saglasno članu 28. Zakona o Narodnoj skupštini i članu 24. Poslovnika Narodne skupštine.

**1.3.** Donošenjem Odluke o organizaciji i radu Službe Narodne skupštine („Službeni glasnik RS“ broj 30/18) koja je stupila na pravnu snagu 28. aprila 2018. godine i usvajanjem novog Pravilnika o unutrašnjem uređenju i sisitematizaciji radnih mesta u Službi Narodne skupštine koji se primenjuje počev od 1. juna 2018. godine, utvrđene su dve posebne unutrašnje jedinice: Kabinet predsednika Narodne skupštine i Generalni sekretarijat Narodne skupštine, kao i četiri osnovne unutrašnje jedinice: Sektor za zakonodavstvo; Sektor za međunarodne odnose; Sektor za opšte poslove i Sektor za operativno-tehničke poslove i informacione tehnologije (ranije Sektor za održavanje objekata Narodne skupštine).

 U Sektoru za zakonodavstvo obavljaju se poslovi koji se odnose na: pripremu i obradu akata od značaja za rad radnih tela; analizu zakona, predloga zakona i drugih opštih akata; pripremu i obradu materijala za potrebe poslaničkih grupa i drugi poslovi za potrebe Narodne skupštine u vršenju zakonodavne funkcije.

 Sektor za zakonodavstvo, prema organizacionoj strukturi, se sastoji od **pet** odeljenja: Odeljenja za ustavno-pravni sistem i organizaciju vlasti, Odeljenja za ekonomsko-finansijska pitanja, Odeljenja za odbranu i nacionalna pitanja, Odeljenja za opšta društvena pitanja i Odeljenje za poslove poslaničkih grupa, s tim što Odeljenje za evropske integracije pripada Sektoru za spoljne poslove, a Biblioteka Narodne skupštine Generalnom sekretarijatu.

**II**

**2.1.** U Dvanaestom sazivu Narodne skupštine, u periodu od 3. avgusta do 31. decembra 2020. godine, održano je ukupno **99 sednica radnih tela, od čega 95 sednica odbora** **i četiri sednice pododbora i radnih grupa**.

Pregled održanih sednica odbora:

1. Odbor za ustavna pitanja i zakonodavstvo 14

2. Odbor za administrativno-budžetska i mandatno-imunitetska pitanja 17

3. Odbor za pravosuđe, državnu upravu i lokalnu samoupravu 7

4. Odbor za prava deteta 1

5. Odbor za ljudska i manjinska prava i ravnopravnost polova 5

6. Odbor za poljoprivredu, šumarstvo i vodoprivredu 2

7. Odbor za privredu, regionalni razvoj, trgovinu, turizam i energetiku 4

8. Odbor za prostorno planiranje, saobraćaj, infrastrukturu i telekomunikacije 3

9. Odbor za finansije, republički budžet i kontrolu trošenja jav. sredstava 19

10. Odbor za odbranu i unutrašnje poslove 3

11. Odbor za Kosovo i Metohiju 2

12. Odbor za kontrolu službi bezbednosti 2

13. Odbor za dijasporu i Srbe u regionu 2

14. Odbor za zaštitu životne sredine 2

15. Odbor za zdravlje i porodicu 3

16. Odbor za rad, socijalna pitanja, društvenu uključenost i smanjenje siromaštva 1

17. Odbor za obrazovanje, nauku, teh. razvoj i informatičko društvo 2

18. Odbor za kulturu i informisanje 6

Pregled održanih sednica pododbora i radnih grupa:

1. Radna grupa za izradu predloga kodeksa ponašanja narodnih poslanika (obrazovao Odbor za administrativno-budžetska i mandatno-imunitetska pitanja) – 1
2. Pododbor za razmatranje izveštaja o obavljenim revizijama Državne revizorske institucije (obrazovao Odbor za finansije, republički budžet i kontrolu trošenja javnih sredstava) – 2
3. Radna grupa za sprovođenje postupka za izbor predsednika i jednog člana Republičke komisije za zaštitu prava u postupcima javnih nabavki (obrazovao Odbor za finansije, republički budžet i kontrolu trošenja jav sredstava) – 1
4. Pododbor za omladinu i sport (obrazovao Odbor za obrazovanje, nauku, tehnološki razvoj i informatičko društvo) - 0
5. Pododbor za informatičko društvo i digitalizaciju (obrazovao Odbor za obrazovanje, nauku, tehnološki razvoj i informatičko društvo) – 0
6. Radna grupa za predstavke građana i organizacija (obrazovao Odbor za zdravlje i porodicu) – 0
7. Radna grupa za prikupljanje činjenica i dokaza u rasvetljavanju zločina nad pripadnicima srpskog naroda i ostalih nacionalnih zajednica na Kosovu i Metohiji (obrazovao Odbor za Kosovo i Metohiju) – 0

* + 1. U periodu od 3. avgusta do 31. decembra 2020. godine, **nisu održane sednice privremenih radnih tela** (anketnih odbora i komisija).

**2.2.** Sednice odbora su uglavnom održavane u Beogradu, u prostorijama Narodne skupštine Trg Nikole Pašića 13 i Kralja Milana 14, dok je **četiri sednice odbora održano van sedišta Narodne skupštine**, i to:

**-** Odbor za finansije, republički budžet i kontrolu trošenja javnih sredstavaodržao je **četiri** sednice van sedišta: 18. novembra 2020. godine, u Skupštini opštine Vračar, 3. decembra 2020. godine, u hotelu „Metropol“, 21. decembra 2020. godine, u Novom Sadu i 22. decembra 2020. godine, u Vrdniku.

**2.2.1.** Sednice pododbora, radnih grupa su uglavnom održavane u Beogradu, dok su **dve sednice pododbora održane van sedišta Narodne skupštine**, i to:

- Pododbor za razmatranje izveštaja o obavljenim revizijama Državne revizorske institucije (obrazovao Odbor za finansije, republički budžet i kontrolu trošenja javnih sredstava) održao je **dve sednice** van sedišta Narodne skupštine, i to: u Skupštini opštine Vračar 18. novembra 2020. godine i u hotelu „Metropol“ 3. decembra 2020. godine.

**2.3.** U izveštajnom periodu, **Odbori nisu održali „zajedničke“ sednice** o pitanjima od zajedničkog interesa (na osnovu člana 44. stav 4. Poslovnika Narodne skupštine).

**2.4.** Odbori su, u okviru osnovne nadležnosti utvrđene Poslovnikom Narodne skupštine, razmatrali predloge zakona u načelu i u pojedinostima, nakon čega su podnosili izveštaje Narodnoj skupštini sa predlozima da Narodna skupština prihvati određene predloge zakona i pojedine amandmane, koji su na isti podneti, ili da ih odbije.

Narodna skupština je u periodu od 3. avgusta do 31. decembra 2020. godine **donela** ukupno **50 zakona**, 3 po hitnom postupku i **22** **drugih akata** (strategije, odluke, zaključci, autentična tumačenja). Na predloge zakona **podneto je** ukupno **23 amandmana**.

Najveći broj donetih zakona predložila je Vlada.

Na predlog narodnih poslanika donet je **jedan** zakon: Zakon o ministarstvima, koji je podnelo 167 narodnih poslanika Poslaničke grupe „Aleksandar Vučić - za našu decu“.

**2.4.1.** Na sednicama odbora **razmotreno je ukupno 102 predloga zakona** (isti predlog zakona razmatrala su najmanje dva odbora – Odbor za ustavna pitanja i zakonodavstvo i nadležni odbor).

1. Odbor za ustavna pitanja i zakonodavstvo 50

2. Odbor za pravosuđe, državnu upravu i lokalnu samoupravu 6

5. Odbor za privredu, regionalni razvoj, trgovinu, turizam i energetiku 1

7. Odbor za finansije, republički budžet i kontrolu

 trošenja javnih sredstava 39

8. Odbor za odbranu i unutrašnje poslove 1

9. Odbor za zdravlje i porodicu 2

12. Odbor za kulturu i informisanje 3

**Ukupno je podneto 23 amandmana na predloge zakona.** Na sednicama odbora(ne računajući Odbor za ustavna pitanja i zakonodavstvo) **razmotreno je ukupno 21 amandman**, koji su podneti na predloge zakona.

Odbor za ustavna pitanja i zakonodavstvo je razmotrio **50** predloga zakona i ukupno **23** amandmana sa aspekta njihove usklađenosti sa pravnim sistemom, kao i da li ispunjavaju formalnopravne uslove za raspravu.

**2.5.** Na osnovu čl. 155. stav 3, 157. stav 6. i 165. Poslovnika Narodne skupštine, odbori mogu da podnose amandmane. U periodu između završenog načelnog pretresa predloga zakona i otvaranja pretresa u pojedinostima o tom predlogu zakona (period od najmanje 24 časa), nadležni odbor može da podnese amandmane dok je za sve druge ovlašćene predlagače zakona istekao rok za podnošenje amandmana.

U skladu sa navedenim odredbama Poslovnika, **odbori su podneli ukupno dva amandmana na predloge zakona** iz svoje nadležnosti, koje je predstavnik predlagača prihvatio, i to:

- 1 amandman, Odbor za finansije, republički budžet i kontrolu trošenja javnih sredstava na Predlog zakona o izmenama i dopunama Zakona o budžetskom sistemu, koji je podnela Vlada;

- 1 amandman, Odbor za pravosuđe, državnu upravu i lokalnu samoupravu na Predlog zakona o ministarstvima.

**2.5.1.** U izveštajnom periodu odbori su razmatrali **šest** predloga zakona o republičkom budžetu – razdeo odbora, i to:

- Odbor za zdravlje i porodicu razmotrio je Predlog zakona o izmenama i dopunama Zakona o budžetu Republike Srbije za 2020. godinu - Razdeo 27 Ministarstvo zdravlja, sa Predlogom odluke o davanju saglasnosti na Odluku o izmenama Finansijskog plana Republičkog fonda za zdravstveno osiguranje za 2020. godinu, koji je podnela Vlada, u načelu;

- Odbor za privredu, regionalni razvoj, trgovinu, turizam i energetiku razmotrio je Predlog zakona o izmenama i dopunama Zakona o budžetu Republike Srbije za 2020. godinu, Razdeo 21 – Ministarstvo privrede, Razdeo 28 – Ministarstvo rudarstva i energetike i Razdeo 32 – Ministarstvo trgovine, turizma i telekomunikacija, koji je podnela Vlada;

- Odbor za administrativno-budžetska i mandatno-imunitetska pitanja utvrdio je izmene Skupštinskog budžeta za 2020. godinu kao i Predlog Skupštinskog budžeta za 2021. godinu.

- Odbor za ustavna pitanja i zakonodavstvo razmatrao je Predlog zakona o izmenama i dopunama Zakona o budžetu Republike Srbije za 2020. godinu kao i Predlog Zakona o budžetu Republike Srbije za 2021. godinu u pogledu usklađenosti sa Ustavom i pravnim sistemom.

**2.5.**2. U izveštajnom periodu odbori **nisu razmatrali pregovaračke pozicije o pristupanju Republike Srbije Evropskoj uniji**.

**III**

**3.1.** Odbori su, u okviru svog delokruga, doneli **ukupno 49 akata i predloga akata**, kao i veliki broj pojedinačnih rešenja, od čega 17 predloga odluka, 22 odluke i 10 predloga zaključaka.

**3.1.1. Predloge odluka (ukupno 17) podneli su sledeći odbori**:

- Odbor za administrativno-budžetska i mandatno-imunitetska pitanja 1

- Odbor za pravosuđe, državnu upravu i lokalnu samoupravu 3

- Odbor za finansije, republički budžet i kontrolu

 trošenja javnih sredstava 11

- Odbor za Kosovo i Metohiju 1

- Odbor za ustavna pitanja i zakonodavstvo 1

**3.1.2. Odluke (ukupno 22) doneli su sledeći odbori:**

- Odbor za administrativno-budžetska i mandatno-imunitetska pitanja 5

- Odbor za finansije, republički budžet i kontrolu

 trošenja javnih sredstava 10

- Odbor za kontrolu službi bezbednosti 2

- Odbor za obrazovanje, nauku, tehnološki razvoj i informatičko društvo 2

- Odbor za kulturu i informisanje 1

- Odbor za Kosovo i Metohiju 1

- Odbor za ustavna pitanja i zakonodavstvo 1

**3.1.3. Predloge zaključaka (ukupno 10) podneli su sledeći odbori:**

- Odbor za pravosuđe, državnu upravu i lokalnu samoupravu 2

- Odbor za ljudska i manjinska prava i ravnopravnost polova 2

- Odbor za finansije, republički budžet i kontrolu

 trošenja javnih sredstava 5

- Odbor za prostorno planiranje, saobraćaj,

 infrastrukturu i telekomunikacije 1

**3.1.4. Zaključke (ukupno 0)**

U izveštajnom periodu odbori nisu donosili zaključke.

**3.2.** Odbori su razmotriliukupno **28 izveštaja i informacija**, od čega **0** izveštaja Vlade, **5** tromesečnih informacija ministarstava i **23** izveštaja drugih državnih organa, organizacija i tela.

**3.2.1.** Odbori **nisu razmatrali** **izveštaje Vlade,** podneteu skladu sa članom 228. Poslovnika Narodne skupštine.

**3.2.2.** Odbori su razmatrali **tromesečne informacije ministarstava (ukupno pet)**, u skladu sa članom 229. Poslovnika Narodne skupštine:

**- Odbor za zaštitu životne sredine** razmotrio je **jednu** Informaciju o radu Ministarstva zaštite životne sredine za period avgust-oktobar 2020. godine;

- **Odbor za poljoprivredu, šumarstvo i vodoprivredu** razmotrio je **jednu** Informaciju o radu Ministarstva PŠV za treći kvartal 2020. godine;

- **Odbor za odbranu i unutrašnje poslove** razmatrao je **jednu** Informaciju o radu Ministarstva unutrašnjih poslova za period od jula do septembra 2020. godine;

- **Odbor za privredu, regionalni razvoj, trgovinu, turizam i energetiku** razmatrao je **dve** tromesečne informacije ministarstava.

**3.2.3.** Odbori su razmatrali **izveštaje drugih državnih organa, organizacija i tela (ukupno 23)**, u skladu sa čl. 237 – 241. Poslovnika Narodne skupštine:

- **Odbor za prostorno planiranje, saobraćaj, infrastrukturu i telekomunikacije** razmotrio je **jedan** Izveštaj o radu Regulatorne agencije za elektronske komunikacije i poštanske usluge za 2019. godinu.

**- Odbor za ljudska i manjinska prava i ravnopravnost polova** razmotrio je **dva** izveštaja, i to: Redovan godišnji izveštaj Zaštitnika građana za 2019. godinu, koji je razmatran na sednici Odbora za ljudska i manjinska prava i ravnopravnost polova 17. decembra 2020. godine i Redovan godišnji izveštaj Poverenika za zaštitu razvnopravnosti za 2019. godinu, koji je razmatran na sednici Odbora za ljudska i manjinska prava i ravnopravnost polova 17. decembra 2020. godine.

- **Odbor za finansije, republički budžet i kontrolu trošenja javnih sredstava** razmotrio je **15** izveštaja, i to:

1. Izveštaj o radu Agencije za borbu protiv korupcije za 2019. godinu,

1. Izveštaj o raduRepubličke komisije za zaštitu prava u postupcima javnih nabavki u periodu od 1. januara do 31. decembra 2019. godine, razmotren na 4. sednici Odbora;
2. Izveštaj o sprovedenom nadzoru nad primenom Zkona o javnim nabavkama za 2019. godinu Uprave za javne nabavke, razmotran na 4. sednici Odbora;
3. Godišnji izveštaj Komisije za hartije od vrednosti za 2019. godinu, razmotren na 4. sednici Odbora;
4. Izveštaj o radu Fiskalnog saveta za 2019. godinu, razmotren na 4. sednici Odbora;
5. Izveštaj o radu Državne revizorske institucije za 2019. godinu, razmotren na 6. sednici Odbora;
6. Polugodišnji izveštaj o monetarnoj politici za period januar-jun 2019. godine, razmotren na 18. sednici Odbora;
7. Finansijski izveštaji Narodne banke Srbije za 2019. godinu, sa izveštajem ovlašćenog revizora, razmotren na 18. sednici Odbora;
8. Izveštaj o radu Saveta guvernera Narodne banke Srbije za period od 1. januar – 30. jun 2019. godine, razmotren na 18. sednici Odbora;
9. Izveštaj o radu Saveta guvernera Narodne banke Srbije za period 1. jul - 31. decembar 2019. godine, razmotren na 18. sednici Odbora;

1. Izveštaj o radu Saveta guvernera Narodne banke Srbije za period od 1. januar – 30. jun 2020. godine, razmotren na 18. sednici Odbora;
2. Godišnji izveštaj o monetarnoj politici za 2019. godinu, razmotren na 18. sednici Odbora;
3. Godišnji izveštaj o poslovanju i rezultatima rada za 2019. godinu, razmotren na 18. sednici Odbora;
4. Godišnji izveštaj o stabilnosti finansijskog sistema za 2019. godinu, razmotren na 18. sednici Odbora;
5. Polugodišnji izveštaj o monetarnoj politici za period januar – jun 2020. godine, razmotren na 18. sednici Odbora.

**- Odbor za pravosuđe, državnu upravu i lokalnu samoupravu** je razmotrio ukupno 5 izveštaja nezavisnih državnih organa, organizacija i tela:

1. Odbor za pravosuđe, državnu upravu i lokalnu samoupravu je, u skladu sa članom 238. stav 1. Poslovnika Narodne skupštine, razmotrio Redovan godišnji izveštaj Zaštitnika građana za 2019. godinu, koji je podnet Narodnoj skupštini na osnovu člana 33. stav 1. Zakona o Zaštitniku građana, i utvrdio Predlog zaključka koji dostavlja Narodnoj skupštini na razmatranje i usvajanje;
2. Odbor za pravosuđe, državnu upravu i lokalnu samoupravu je, u skladu sa članom 238. stav 1. Poslovnika Narodne skupštine, razmotrio Izveštaj o sprovođenju Zakona o slobodnom pristupu informacija od javnog značaja i Zakona o zaštiti podataka o ličnosti za 2019. godinu, koji je podnet Narodnoj skupštini na osnovu člana 36. Zakona o slobodnom pristupu informacijama od javnog značaja i čl. 81. Zakona o zaštiti podataka o ličnosti, i utvrdio Predlog zaključka koji dostavlja Narodnoj skupštini na razmatranje i usvajanje;
3. Odbor za pravosuđe, državnu upravu i lokalnu samoupravu razmotrio je Izveštaj o radu javnih tužilaštava na suzbijanju kriminaliteta i zaštiti ustavnosti i zakonitosti u 2019. godini, koji je Narodnoj skupštini podnet na osnovu člana 29. stav 3. tačka 4. Zakona o javnom tužilaštvu;
4. Odbor za pravosuđe, državnu upravu i lokalnu samoupravu razmotrio je Izveštaj o radu Državnog veća tužilaca za 2019. godinu, koji je Narodnoj skupštini podnet na osnovu člana 19. stav 1. Zakona o Državnom veću tužilaca;
5. Odbor za pravosuđe, državnu upravu i lokalnu samoupravu razmotrio je Godišnji izveštaj o radu Visokog saveta sudstva za 2019. godinu, koji je Narodnoj skupštini podnet na osnovu člana 13. alineja 23. Zakona o Visokom savetu sudstva.

**3.3.** Odbori su davali **mišljenja**, razmatrali **predloge odluka**, donosili **rešenja** i **preporuke,** razmatrali **interpelacije, akcione planove, predloge autentičnih tumačenja zakona,** utvrđivali **liste kandidata**, i to:

**- Odbor za ustavna pitanja i zakonodavstvo** je razmotrio Predlog odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2020. godinu (400-2005/20 od 4. decembra 2020. godine), koji je podnela Vlada, kao i Predlog odluke o izboru Poverenika za zaštitu ravnopravnosti. Takođe, Odbor je je dao **jedan odgovor** Ustavnom sudu: Davanje odgovora Ustavnom sudu povodom pokrenutog postupka za utvrđivanje neustavnosti i nesaglasnosti sa potvrđenim međunarodnim ugovorom odredbe člana 14. stav 8. Zakona o finansijskoj podršci porodici sa decom (,,Službeni glasnik RS”, br. 113/17 i 50/18).

**- Odbor za administrativno-budžetska i mandatno-imunitetska pitanja** je unavedenom periodu doneo: **jedan predlog odluke** i to Predlog odluke o usvajanju kodeksa ponašanja narodnih poslanika; **pet odluka Odbora**: Odluka o izmeni i dopuni Odluke Administrativnog odbora o korišćenju prostora za parkiranje vozila oko zgrade Narodne skupštine, Odluka o rasporedu sedenja narodnih poslanika i drugih lica u Velikoj sali u Domu Narodne skupštine, Odluka o radnom angažovanju konsultanata u poslaničkim grupama u Narodnoj skupštini, Odluka o obrazovanju radne grupe za izradu predloga kodeksa ponašanja narodnih poslanika, Odluka o visini osnovice za obračun i isplatu plate za predsednika Republike, narodne poslanike i imenovana lica u Službi predsednika Republike i Službi Narodne skupštine; **25 pozitivnih mišljenja** za obavljanje druge javne funkcije ili drugog posla, donetih na zahtev narodnih poslanika ili drugih funkcionera koje je birala NS; rešenja odbora (navesti rešenja odbora); **sedam rešenja Odbora**, i to: 2 – Rešenje o utvrđivanju prestanka rada na položaju šefa Kabineta predsednika Narodne skupštine i Rešenje o postavljenju na položaj šefa Kabineta predsednika Narodne skupštine; 4 – Rešenja za ostvarivanje prava na isplatu mesečne naknade na ime zakupa stana u Beogradu;1 – Rešenje kojim se utvrđuje pravo na naknadu za odvojen život. Takođe, Odbor je u izveštajnom periodu usvojio i Narodnoj skupštini podneo **Izveštaje o prestanku mandata narodnog poslanika** i **Izveštaje o popuni upražnjenog poslaničkog mesta**: 13+5.

 Nakon verifikacije mandata narodnih poslanika XII saziva Narodne skupštine, izrađena su **pojedinačna akta** o ostvarivanju materijalnih prava narodnih poslanika novog saziva i poslanika kojima je prestao mandat – oko 450 rešenja**.**

**- Odbor za pravosuđe, državnu upravu i lokalnu samoupravu** je razmotrio: **dva Predloga odluka o izboru predsednika sudova**, koje je podneo Visoki savet sudstva (Predlog odluke o izboru predsednika sudaova, koji je podneo Visoki savet sudastva, broj 119-2131/20, od 18. decembra 2020. godine i Predlog odluke o izboru predsednika sudova, koji je podneo Visoki savet sudstva, broj 119-2129/20, od 18. decembra 2020. godine). **Jedan predlog odluke o izboru članova Visokog saveta sudstva iz reda sudija**, koji je podneo Visoki savet sudstva (broj 119-2128/20 od 18. 12. 2020. godine). **Jedan Predlog odluke o izboru članova Državnog veća tužilaca** iz reda javnih tužilaca i zamenika javnih tužilaca i iz reda profesora pravnog fakulteta. **Dva Predloga odluka** **o prestanku funkcije** predsednika Apelacionog suda u Kragujevcu i predsednika Privrednog suda u Beogradu. T**ri Predloga odluka o prestanku funkcije javnog tužioca** u Osnovnom javnom tužilaštvu u Novom Pazaru, Osnovnom javnom tužilaštvu u Lebanu i Osnovnom javnom tužilaštvu u Bečeju.

- **Odbor za prostorno planiranje, saobraćaj, infrastrukturu i telekomunikacije** doneo je **jednu odluku**, i to Odluku o davanju saglasnosti Vladi Republike Srbije za privremenu primenuOsnove za vođenje pregovora i zaključivanje Sporazuma o vazdušnom saobraćaju između Vlade Republike Srbije i Vlade Ujedinjenog Kraljevstva Velike Britanije i Severne Irske i teksta Sporazuma o vazdušnom saobraćaju između Vlade Republike Srbije i Vlade Ujedinjenog Kraljevstva Velike Britanije i Severne Irske do njegovog stupanja na snagu.

**- Odbor za finansije, republički budžet i kontrolu trošenja javnih sredstava** je razmatrao sledeće akte:

1. Izmene i dopune Finansijskog plana Komisije za hartije od vrednosti za 2020. godinu (4. sednica);

2. Odluka o izmenama i dopunama Statuta Komisije za hartije od vrednosti (4. sednica);

3. Predlog finansijskog plana Komisije za kontrolu državne pomoći za 2021. godinu (4. sednica);

4. Predlog pravilnika o izmenama i dopunama Pravilnika o unutrašnjem uređenju i sistematizaciji radnih mesta u Komisiji za kontrolu državne pomoći (4. sednica);

5. Finansijski plan Agencije za energetiku Republike Srbije za 2021. godinu (4. sednica);

6. Finansijski plan Regulatornog tela za elektronske medije za 2021. godinu (4. sednica);

7. Predlog finansijskog plana Državne revizorske institucije za 2021. godinu sa projekcijama za 2022. i 2023. godinu (6. sednica);

8. Predlog odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2020. godinu (9.sednica);

9. Predlog kandidata za člana Fiskalnog saveta (12. sednica);

10. Programa monetarne politike Narodne banke Srbije za 2020. godinu (18.sednica);

11. Finansijski plan Narodne banke Srbije za 2020. godinu (18. sednica);

12. Program monetarne politike Narodne banke Srbije za 2021. godinu (18. sednica);

13. Predlog izmene finansijskog plana Fiskalnog saveta za 2020. godinu (19. sednica);

14. Predlog finansijskog plana Fiskalnog saveta za 2021. godinu sa Predlogom kadrovskog plana Fiskalnog saveta za 2021. godinu (19. sednica);

15. Finansijski plan Komisije za hartije od vrednosti za 2021. godinu (19. sednica).

16. Predlog odluke o izboru člana Saveta guvernera Narodne banke Srbije (7.sednica);

17. Predlog odluke o prestanku funkcije predsednika Republičke komisije za zaštitu prava u postupcima javnih nabavki (12.sednica);

18. Predlog odluke o prestanku funkcije člana Republičke komisije za zaštitu prava u postupcima javnih nabavki (12.sednica);

19. Predlog odluke o izboru predsednika i jednog člana Republičke komisije za zaštitu prava u postupcima javnih nabavki (12. sednica).

**- Odbor za kulturu i informisanje** je uputio Narodnoj skupštini Listu kandidata za članove Saveta Regulatornog tela za elektronske medije, koju su predložili nadležni odbor Narodne skupštine, kao i crkve i verske zajednice, zajedničkim dogovorom.

**- Odbor za Kosovo i Metohiju** razmatrao je i usvojio Odluku o obrazovanju Radne grupe za prikupljanje činjenica i dokaza u rasvetljavanju zločina nad pripadnicima srpskog naroda i ostalih nacionalnih zajednica na Kosovu i Metohiji.

**IV**

**4.1.** Na adresu pojedinih odbora u periodu od 3. avgusta do 31. decembra 2020. godine stigao je i veliki broj **predstavki, predloga i drugih pismena** od strane pojedinaca, organizacija i udruženja građana, koje su pojedini odbori razmatrali ili su ih sekretari odbora, u dogovoru sa predsednicima odbora, upućivali nadležnim organima na rešavanje. U navedenom periodu **primljeno** je ukupno **109 predstavki, predloga i drugih pismena**. primljeno

- Odbor za ustavna pitanja i zakonodavstvo 14

- Odbor za pravosuđe, državnu upravu i lokalnu samoupravu 22

- Odbor za prava deteta 13

- Odbor za ljudska i manjinska prava i ravnopravnost polova 5

- Odbor za poljoprivredu, šumarstvo i vodoprivredu 2

- Odbor za privredu, regionalni razvoj, trgovinu,

 turizam i energetiku 2

- Odbor za prostorno planiranje, saobraćaj,

 infrastrukturu i telekomunikacije 17

- Odbor za finansije, republički budžet i kontrolu

 trošenja javnih sredstava 2

- Odbor za odbranu i unutrašnje poslove 4

- Odbor za Kosovo i Metohiju 2

- Odbor za kontrolu službi bezbednosti 0

- Odbor za dijasporu i Srbe u regionu 1

- Odbor za zaštitu životne sredine 0

- Odbor za zdravlje i porodicu 9

- Odbor za rad, socijalna pitanja, društvenu uključenost

 i smanjenje siromaštva 12

- Odbor za obrazovanje, nauku, tehnološki razvoj

 i informatičko društvo 1

- Odbor za kulturu i informisanje 3

**4.1. Javno slušanje (ukupno 1)** na temu iz svog delokruga organizovao je:

- Odbor za finansije, republički budžet i kontrolu trošenja javnih sredstava je organizovao jedno javno slušanje na temu „Predstavljanje Predloga zakona o fiskalizaciji i Predloga zakona o digitalnoj imovini“, 11. decembra 2020. godine u Maloj sali Doma Narodne skupštine.

**4.2.** Odbori, u skladu sa članom 72. stav 5. Poslovnika Narodne skupštine, u izveštajnom periodu **nisu održali „tematske“ sednice** o pitanjima iz delokruga svog rada, i to:

**V**

**5.1.** Članovi odbora aktivno su učestvovali na više **seminara, konferencija, radionica, okruglih stolova, studijskih poseta, manifestacija i sastanaka**:

**Odbor za kontrolu službi bezbednosti**

- Dana 15. decembra 2020. godine, narodna poslanica Andrijana Avramov, zamenik člana Odbora, i narodni poslanik Ilija Životić, član Odbora, učestvovali su na onlajn Seminaru „Parlamentarni nadzor vojnih službi bezbednosti“, koji je održan u organizaciji Parlamentarne skupštine NATO i Ženevskog centra za upravljanje sektorom bezbednosti (DCAF);

**Odbor za prava deteta**

- Obeležavanje Svetskog dana deteta – onlajn Konferencija na temu: „Prava deteta u doba KOVID – 19“, u organizaciji Narodne skupštine Republike Srbije i Prijatelja dece Srbije (20. novembar 2020. godine, Dom Narodne skupštine). Događaj je otvorio Ivica Dačić, predsednik Odbora za prava deteta, a prisustvovali su (fizičko prisustvo) članovi, odnosno zamenici članova Odbora i to: dr Vladimir Orlić, Elvira Kovač, Ljiljana Malušić, Milija Miletić, Ilija Životić i Zagorka Aleksić. (napomena: onlajn su prisutni bili i pojedini članovi, odnosno zamenici članova Odbora, odnosno fizički nisu bili prisutni u sali, u Domu Narodne skupštine).

- Onlajn radni sastanak na temu: „Zdravlje mladih ispred profita, 26. novembar 2020. godine, putem zum platforme, u organizaciji Centra za omladinski rad. Prisustvo događaju su potvrdili sledeći članovi Odbora: Marijana Sakić, Anamarija Viček i Nikola Lazić;

- Onlajn Prezentacija istraživanja na temu: „Posledice Kovid - 19 na položaj osetljivih grupa i grupa u riziku – uzroci, ishodi i preporuke“. 9. decembar 2020. godine, u organizaciji Tima Ujedinjenih nacija za ljudska prava, uz podršku Kancelarije Visoke komesarke Ujedinjenih nacija za ljudska prava i Tima za socijalno uključivanje i smanjenje siromaštva Vlade Republike Srbije. Za prisustvo na onlajn prezentaciji su se prijavile Milijana Sakić i Danijela Veljović, članice Odbora.

**Odbor za privredu, regionalni razvoj, trgovinu, turizam i energetiku**

**-** Sastanak Veroljuba Arsića, predsednika Odbora sa Nenadom Gršićem, predstavikom UNDP u Narodnoj skupštini, 19. novembar 2020. godine.

**5.2.** **Međunarodna aktivnost odbora**

**Odbor za odbranu i unutrašnje poslove:**

- Aleksandar Marković, predsednik Odbora, održao je 8. decembra 2020. godine u Domu Narodne skupštine sastanak sa ambasadorom Sjedinjenih Američkih Država a tema sastanka bila je saradnja po pitanjima bezbednosti.

**Odbor za ljudska i manjinska prava i ravnopravnost polova:**

- Predsednik Odbora za ljudska i manjinska prava i ravnopravnost polova dr Muamer Bačevac učestvovao je 9. decembra 2020. godine na onlajn sastanku upravljačkog tela Mreže odbora za ljudska prava i ravnopravnost polova na zapadnom Balkanu (u daljem tekstu (HUGEN). Ovo je neformalana mreža formirana u okviru programa Vestminsterske fondacije za demokratiju za zapadni Balkan, a koji podržava norveško Ministarstvo spoljnih poslova. Na sastanku se razgovaralo o aktivnostima mreže u narednom periodu.

**Odbor za privredu, regionalni razvoj, trgovinu, turizam i energetiku:**

- Delegacija Narodne skupštine učestvovala je na virtuelnom sastanku Parlamentarnog plenuma Energetske zajednice, koji je održan u sredu, 9. decembra 2020. godine. Tema sastanka je bila „Zeleni dogovor (*Green Deal*) za Energetsku zajednicu“. U delegaciji su učestvovali: Veroljub Arsić, predsednik Odbora za privredu, regionalni razvoj, trgovinu, turizam i energetiku i Snežana Petrović, član Odbora.

**Odbor za dijasporu i Srbe u regionu:**

- U 12. sazivu NSRS, na Drugoj sednici Odbora za dijasporu i Srbe u regionu, na temu: „Položaj i perspektive Srba u regionu u kontekstu podrške Republike Srbije i uticaja na položaj srpske zajednice u regionu“, održanoj 16. decembra 2020. godine u Maloj sali, u Domu Narodne skupštine, Beograd, učestvovali su: Emilo Labudović, direktor Srpske kuće u Podgorici, Srđan Jeremić, SNV Vukovar, predsednik Zajedničkog veća opština i Mlađen Cicović, šef Predstavništva Republike Srpske u Srbiji.

**Odbor za ljudska i manjinska prava i ravnopravnost polova**

- Predsednik Odbora za ljudska i manjinska prava i ravnopravnost polova dr Muamer Bačevac učestvovao je 9. decembra 2020. godine na onlajn sastanku upravljačkog tela Mreže odbora za ljudska prava i ravnopravnost polova na zapadnom Balkanu (u daljem tekstu (HUGEN). Ovo je neformalana mreža formirana u okviru programa Vestminsterske fondacije za demokratiju za zapadni Balkan, a koji podržava norveško Ministarstvo spoljnih poslova. Na sastanku se razgovaralo o aktivnostima mreže u narednom periodu.

**Odbor za privredu, regionalni razvoj, trgovinu, turizam i energetiku**

**-** Delegacija Narodne skupštine učestvovala je na virtuelnom sastanku Parlamentarnog plenuma Energetske zajednice, koji je održan u sredu, 9. decembra 2020. godine. Tema sastanka je bila „Zeleni dogovor (*Green Deal*) za Energetsku zajednicu“. U delegaciji su učestvovali: Veroljub Arsić, predsednik Odbora za privredu, regionalni razvoj, trgovinu, turizam i energetiku i Snežana Petrović, član Odbora.

**5.3. Učešće zaposlenih u Sektoru za zakonodavstvo na seminarima, konferencijama, radionicama, okruglim stolovima, studijskim posetama, manifestacijama**

**Odbor za kontrolu službi bezbednosti**

Katarina Terzić, sekretar Odbora, i Irena Kosić, zaposlena na radnom mestu za stručnu podršku za potrebe odbora u Odeljenju za odbranu i nacionalna pitanja, učestvovale su:

- dana 25, 26. i 27. novembra 2020. godine, na onlajn Regionalnoj konferenciji na temu „Aktuelne bezbednosne pretnje i izazovi za kontrolu“, koja je održana u organizaciji Ženevskog centra za upravljanje sektorom bezbednosti (DCAF), i

- dana 15. decembra 2020. godine, na onlajn Seminaru „Parlamentarni nadzor vojnih službi bezbednosti“, koji je održan u organizaciji Parlamentarne skupštine NATO i Ženevskog centra za upravljanje sektorom bezbednosti (DCAF);

**Odbor za odbranu i unutrašnje poslove**

Miloš Marić, zamenik sekretara Odbora, učestvovao je:

- dana 25, 26. i 27. novembra 2020. godine, na onlajn Regionalnoj konferenciji na temu „Aktuelne bezbednosne pretnje i izazovi za kontrolu“, koja je održana u organizaciji Ženevskog centra za upravljanje sektorom bezbednosti (DCAF);

- dana 15. decembra 2020. godine, na onlajn Seminaru „Parlamentarni nadzor vojnih službi bezbednosti“, koji je održan u organizaciji Parlamentarne skupštine NATO i Ženevskog centra za upravljanje sektorom bezbednosti (DCAF).

**Odbor za prava deteta**

- Obeležavanje Svetskog dana deteta – onlajn Konferencija na temu: „Prava deteta u doba KOVID – 19“, u organizaciji Narodne skupštine Republike Srbije i Prijatelja dece Srbije (20. novembar 2020. godine, Dom Narodne skupštine. Ispred Službe Odbora su prisustvovale Jelena Đorić i Simona Radović.

**Odbor za ljudska i manjinska prava i ravnopravnost polova**

- Prisustvo na prvom sastanku Radne grupe za izradu Srednjoročnog izveštaja u okviru Univerzalnog periodičnog pregleda, koji je u organizaciji Kancelarije za ljudska i manjinska prava održan 29. septembra 2020. godine u Palati Srbija.

- Učešće na predstavljanju Analize potreba u procesu izvršavanja presuda Evropskog suda za ljudska prava protiv Srbije, u organizaciji Generalnog direktorata za ljudska prava i vladavinu prava Saveta Evrope, koje je održano 30. oktobra 2020. godine u Beogradu, hotel Metropol.

**5.4. Učešće zaposlenih u Sektoru za zakonodavstvo u radnim grupama i komisijama Narodne skupštine**

**Odbor za zaštitu životne sredine**

Milica Bašić je član Žalbene komisije, Radnog tima za implementaciju projekta „Uspostavljanje sistema za kontinuirano i održivo unapređenje radnih procesa u Službi Narodne skupštine“ i član Radne grupe Službe NS za saradnju sa Nacionalnim demokratskim institutom.

**Odbor za odbranu i unutrašnje poslove**

Miloš Marić, zamenik sekretara Odbora za odbranu i unutrašnje poslove član je Stambene komisije Narodne skupštine.

Rukovodilac Sektora za zakonodavstvo

\_\_\_\_\_\_\_\_\_\_\_\_\_\_\_\_

 Radoslav Vujović,

 pomoćnik generalnog sekretara